Dybwad Brochmann
Store norske leksikon,Religion og filosofi,Filosofiens fagdisipliner,Politisk og økonomisk filosofi,Politiske og økonomiske filosofer
Dybwad Brochmann var en norsk forfatter og samfunnskritiker. Utdannet som gartner og forretningsmann, var han disponent for forskjellige bedrifter og senere selvstendig næringsdrivende. Men han brøt over tvert etter den første verdenskrig for å gå inn for samfunnsreformatorisk virksomhet. Med stor veltalenhet og engasjerende ideer om en nyorientering skapte han en bevegelse på kristent, sosialpsykologisk, økologisk og samfunnsøkonomisk grunnlag. Han er av mange blitt ansett som en tidlig talsmann for enkelte grunnleggende synspunkter innen moderne samfunnsøkonomi.
I 1929 startet han Det Frie Samfunds Forlag og i 1931 avisen Samfundsliv. Han var stortingsrepresentant i 1934–1936 fra Bergen for Samfundspartiet, som han selv hadde stiftet. Han utgav en rekke bøker, blant annet Mentalitet og livsskjæbne (bind 1–3 1929–1931, 4. bind 1949), Fandens efterlatte Papirer (1934), Massesjelens hemmeligheter (1935), Kunsten å lese Bibelen (1950).Han var sønn av Jørgen Henrik Hegermann Brochmann Les mer i Store norske leksikon Dybwad Brochmann i Norsk biografisk leksikon samfunnsøkonomi politisk filosofi